stanford-oval/wikipedia huggingface dataset:
Darwen FC

Darwen FC oli englantilainen jalkapalloseura Darwenin kaupungista Lancashiresta. Seura perustettiin vuonna 1870, ja se oli yksi ammattilaisjalkapalloilun edelläkävijöistä. Darwen FC oli The Football Leaguen jäsen vuosina 1891-1899.
Darwen putosi 1. divisioonasta kauden 1891–1892 päätteeksi, kun se keräsi kauden aikana vain 11 pistettä. Seura nousi myöhemmin takaisin 1. divisioonaan, mutta putosi jälleen kauden 1893–1894 jälkeen. Darwen jäi sarjassa toiseksi viimeiseksi 19 pisteellä. Ainoastaan Manchester United sai kaudella vähemmän pisteitä. Vuonna 1900 Darwen liittyi Lancashire Leagueen, ja pysyi alueellisissa jalkapallosarjoissa tämän jälkeen.
Darwen FC:n toiminta lakkautettiin vuonna 2009. Sen seuraajaksi perustettiin uusi seura AFC Darwen.
Käännös suomeksi
Halloween 5

| Halloween 5> Halloween 5: The Revenge of Michael Myers |
| --- | --- |

Ohjaaja:  Dominique Othenin-Girard
Käsikirjoittaja:  Michael Jacobs Dominique Othenin-Girard Shem Bitterman
Tuottaja:  Ramsey Thomas
Säveltäjä:  Alan Howarth
Kuvaaja:  Robert Draper
Leikkaaja:  Charles Tetoni Jerry Brady
Pääosat:  Donald Pleasence Danielle Harris Ellie Cornell Beau Starr Wendy Kaplan Tamara Glynn
Valmistustiedot
Valmistusmaa:   Yhdysvallat
Tuotantoyhtiö:  Galaxy International Pictures
Levittäjä:  Netflix
Ensi-ilta:  13. lokakuuta 1989
Kesto:  96 min
Alkuperäiskieli:  englanti
Budjetti:  $5 000 000
Edeltäjä:  Halloween 4: The Return of Michael Myers
Seuraaja:  Halloween: The Curse of Michael Myers
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Halloween 5 (Halloween 5: The Revenge of Michael Myers) on vuonna 1989 valmistunut Halloween-sarjan viides elokuva. Elokuvan on ohjannut Dominique Othenin-Girard ja pääosissa nähdään Donald Pleasence ja Danielle Harris.
Elokuvan tuotanto aloitettiin tuottaja Moustapha Akkadin käskystä käytännössä heti neljännen osan menestyksen innoittamana, ja kun elokuvaa alettiin kuvata, elokuvan lopullinen käsikirjoitus oli vielä keskeneräinen. Yhdessä neljännen ja kuudennen elokuvan kanssa viidesosa muodostaa niin kutsutun "Thorn-trilogian".
Tarina

Jamie, Michaelin takaa-ajama sisarentytär, ei ole puhunut vuoteen kenellekään ja on edelleen traumojensa takia hoidossa. Rachel, Jamien sisarpuoli, käy katsomassa häntä välillä, sillä hän on ottanut Jamien huostaansa. (kts. Halloween 4: The Return of Michael Myers) Kun Michael ammuttiin, Jamielle jäi silti vahva linkki häneen, jolloin hän tiesi, että Michael ei ollut kuollut. Tri. Loomis tulee hänen luokseen, kun hän kuulee vanhan miehen kuolemasta, joka asui Michaelin tappopaikan lähellä. Jamie ei kuitenkaan puhu, ja Loomis ihmettelee, miksi Jamie suojelee häntä. Kuitenkin Jamie sai voimakkaan kohtauksen, kun Michael tappoi miehen.
Lopulta Michael saapuu taas kerran Haddonfieldiin, ja aloittaa raa'an tappamisen ilman minkäänlaista katumusta tai häpeää. Jamietä Michael kuitenkin etsii vimmoissaan, ja on kiehumaisillaan murhaavasta raivosta, joka on kyltymätön verenvuodatukseen. Loomis yrittää pysyä Michaelin vauhdissa mukana, mutta lopulta hän ymmärtää, että Jamie voi olla avain Michaelin rauhoittamiseen. Tri. Loomis menee Jamien ja yhden poliisin kanssa Michaelin asunnolle. Jamie yrittää paeta talosta ulos.
Loomis yrittää puhua Michaelille, ja juuri kun hän on ottamassa veistä pois tämän kädestä, Michael iskee. Loomis jää maahan makaamaan, muttei kuolleena. Michael ryntää Jamien perään. Michael jahtaa Jamieta kunnes saa Jamien ajettua huoneeseen joka on täynnä kynttilöitä. Siinä ei tosi ole kaikki, Michael on asetellut huoneeseen tappamiaan ihmisiä, mm. koiran ja Rachelin. Jamie huomaa että hän on umpikujassa ja päättää mennä talossa olevaan arkkuun makaamaan. Sitten Michael astuu huoneeseen ja huomaa Jamien arkussa. Juuri kun Myers on tappamassa Jamien, Jamie pyytää, että saisi nähdä Michaelin eli setänsä oikeat kasvot. Myers ottaa naamion pois ja Jamie katsoo häntä surullisena, huomattuaan että mies itkee. Jamie kurottautuu lähemmäksi, ja silloin Michael riemastuu ja laittaa naamarin päähänsä ja käy riehumaan.
Loomis herää yhtäkkiä, etsii Jamien ja käyttää tätä syöttinä. Jamie kirkuu kauhuissaan kun Michael tulee lähemmäs. Kun Michael tulee huoneen keskelle, Loomis päästää Jamien irti ja vetää vivusta, jolloin Michaelin päälle tipahtaa verkko. Loomis yrittää tappaa Michaelin ampumalla nukutusnuolia ja lyömällä halolla ja hän hokee "kuole, kuole, kuole!". Michael pyörtyy ja poliisi saapuu paikalle, vieden hänet vankilaan. Jamie istuu poliisin kanssa autossa kunnes salaperäinen mies menee sisälle vankilaan ja alkaa ampua poliiseja. Poliisi ryntää sisälle ja käskee Jamieta jäämään autoon. Tyttö ei tottele vaan seuraa poliisia asemalle. Lattioilla makaa ruumiita ja seinillä on verta. Michaelin vankisellin kalterit on tuhottu, eikä hän enää ole siellä.
Näyttelijöitä

| 0 | 1 | 2 |
| --- | --- | --- |
|  Donald Pleasence  | … |  Loomis   |
|  Danielle Harris  | … |  Jamie   |
|  Ellie Cornell  | … |  Rachel   |
|  Beau Starr  | … |  sheriffi Ben Meeker   |
|  Jeffrey Landman  | … |  Billy Hill   |
|  Tamara Glynn  | … |  Samantha Thomas   |
|  Jonathan Chapin  | … |  Mikey   |
|  Matthew Walker  | … |  Spitz   |
|  Wendy Foxworth  | … |  Tina Williams   |
|  Betty Carvalho  | … |  hoitaja Patsey   |
|  Troy Evans  | … |  apulaissheriffi Charlie   |
|  Frankie Como  | … |  apulaissheriffi Nick Ross   |
|  David Ursin  | … |  apulaissheriffi Tom Farrah   |
Aiheesta muualla

Halloweenmovies.com (englanniksi)
Grand Theft Auto: Vice City

| Grand Theft Auto: Vice City |
| --- | --- |

Kehittäjä:  Rockstar North Rockstar Vienna (Xbox)
Julkaisija:  Rockstar Games JP Capcom
Jakelija:  Take-Two Interactive
Ohjaaja:  Aaron Garbut
Tuottaja:  Leslie Benzies
Käsikirjoittaja:  Dan Houser James Worrall
Säveltäjä:  Lex Horton
Pelisarja:  Grand Theft Auto
Pelimoottori:  RenderWare
Julkaistu:  PlayStation 2NA 27. lokakuuta 2002EU 8. marraskuuta 2002AUS 6. helmikuuta 2004JP 20. toukokuuta 2004 WindowsNA 12. toukokuuta 2003AUS 6. tammikuuta 2006EU 15. toukokuuta 2003JP 29. kesäkuuta 2004 XboxNA 31. lokakuuta 2003 iOS, Android 6. joulukuuta 2012
Lajityyppi:  toimintaseikkailupeli
Pelimuoto:  yksinpeli
Ikäluokitus:  BBFC: 18  ESRB: M  Virheellinen ESRB-arvo   OFLC: MA15+   PEGI: 18
Alusta:  PlayStation 2, Windows
Jakelumuoto:  CD, DVD
Lisää peliartikkeleitaVideopelien teemasivulla
Infobox OK     : 
Grand Theft Auto: Vice City on Rockstar Gamesin kehittämä ja julkaisema toimintaseikkailupeli. Peli on julkaistu vuonna 2002 PlayStation 2:lle ja seuraavana vuonna Windowsille.
Peli kuuluu Grand Theft Auto -sarjaan. Grand Theft Auto: Vice City Stories sijoittuu samaan kaupunkiin mutta aikaan ennen Vice Cityn tapahtumia.
Peli on julkaistu uudelleen Grand Theft Auto: The Trilogy – The Definitive Edition -kokoelmassa.
Peli julkaistiin joulukuussa 2012 myös iOS- ja Android-laitteille.
Pelaaminen

Pelin tavoitteena on kerätä rahaa ja omaisuutta suorittamalla erilaisia tehtäviä ja rikoksia. 
Pelaaja voi auton lisäksi nyt myös lentää helikopterilla, vesilentokoneella, ajaa moottoripyörällä ja ohjata erilaisia veneitä. Pelihahmo ei kuitenkaan osaa uida ja hukkuu siksi heti joutuessaan veteen.
Tavallisten juonitehtävien lisäksi pelaaja voi ansaita rahaa tekemällä esimerkiksi sairaankuljetus-, poliisi- ja palomiestehtäviä. Pelaaja voi ansaita rahaa myös taksikuskina tai pizzalähettinä. Sen lisäksi pelaaja voi suorittaa erikoistehtäviä, kuten ”rampageja”, joissa täytyy tappaa jengiläisiä tarpeeksi ennen ajan loppumista. Kun pelaaja saa ostettua erilaisia yhtiöitä, hän saa sieltä joko juonitehtäviä tai vapaaehtoistöitä. Pelin idea on kerätä omaisuutta saarelta ja nousta alamaailman johtoon. Pelistä löytyy myös useita easter eggejä eli pääsiäismunia.
Juoni

Peli sijoittuu vuoteen 1986 kuvitteelliseen Vice Cityn kaupunkiin, johon on otettu vaikutteita Miamista. Tommy Vercetti vapautuu vankilasta 15 vuoden tuomion jälkeen. Hänen pomonsa, Sonny Forelli  lähettää hänet Vice Cityyn hoitamaan tärkeää huumekauppaa, joka kuitenkin epäonnistuu aseistautuneiden miesten hyökätessä Tommyn seurueen kimppuun. Tommy pakenee paikalta juristinsa Ken Rosenbergin kanssa. Myöhemmin Sonny alkaa vaatia rahojaan ja huumeitaan takaisin Tommylta. Tehtävä ei ole kuitenkaan helppo, sillä vastassa on Vice Cityn alamaailma: vaarallisia jengejä, huumekeisari Ricardo Diaz ja tietenkin virkavalta. Pelin esikuvina ovat olleet rikossarja Miami Vice (1984–1989) ja elokuva Scarface – arpinaama (1983).
Kritiikki

Peli on herättänyt huomiota väkivaltaisuudellaan ja monilla Rockstar Gamesia vastaan nostetuilla syytteillä ja oikeudenkäynneillä.[lähde? ]
Äänirooleissa

| 0 | 1 | 2 |
| --- | --- | --- |
|  Ray Liotta  | … |  Tommy Vercetti   |
|  William Fichtner  | … |  Ken Rosenberg   |
|  Danny Dyer  | … |  Kent Paul   |
|  Robert Davi  | … |  Juan Garcia Cortez   |
|  Fairuza Balk  | … |  Mercedes Cortez   |
|  Danny Trejo  | … |  Umberto Robina   |
|  Luis Guzman  | … |  Richardo Diaz   |
|  Lee Majors  | … |  Big Mitch Baker   |
|  Dennis Hopper  | … |  Steve Scott   |
|  Jenna Jameson  | … |  Candy Suxxx   |
|  Philip Michael Thomas  | … |  Lance Vance   |
|  Burt Reynolds  | … |  Avery Corrington   |
|  Tom Sizemore  | … |  Sonny Forelli   |
|  Deborah Harry  | … |  Delores   |
|  Gary Busey  | … |  Phil Cassidy   |
|  Kevin McKidd  | … |  Jezz Torrent   |
Ääniraita

Pelissä esiintyvät radiokanavat:
Emotion 98.3, power balladia
Radio Espantoso, jazzia ja salsaa
Fever 105, discoa ja R&B
Flash FM, poppia
V-Rock, rockia
Wave 103, pop rockia
Wildstyle Pirate Radio, old school hip hopia ja electroa
K-Chat, keskustelukanava. Juontajana Amy Sheckenhausen (ääninäyttelijä Leyna Weber).
VCPR (Vice City Public Radio), keskustelukanava. Juontajana Maurice Chavez (ääninäyttelijä Philip Anthony-Rodriguez).
Aiheesta muualla

Grand Theft Auto: Vice City MobyGamesissa (englanniksi)
Viralliset sivut (englanniksi)
Multi Theft Auto: Vice City - Multiplayer (englanniksi)
Pelaajalehti: Tiesitkö? Vice Citystä kasvoi yhdeksässä kuukaudessa täysimittainen peli (20.1.2019)
Dagan kihlakunta

Dagan kihlakunnan sijainti Södermanlandin läänin kartalla.
Dagan kihlakunta (ruots. Daga härad) oli kihlakunta Södermanlandin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 425,15 neliökilometriä ja asukasluku 7 675 henkeä. Kihlakuntaan kuuluneet kunnat olivat Frustuna, Kattnäs, Björnlunda, Gryt ja Gåsinge-Dillnäs.
Kihlakunnan tuolloisista kunnista kaikki kuuluvat nykyään Gnestan kuntaan, josta ne muodostavat pääosan.
Harond Litim

| Harond Litim> Henkilötiedot |
| --- | --- |
Syntynyt: 9. kesäkuuta 1977 (ikä 47) Ranska
Kansalaisuus:   Ranska  Algeria
Jääkiekkoilija
Pelipaikka:  hyökkääjä
Maila:  Left
Pituus:  180 cm
Paino:  78 kg
Seura
Seura:  Evry
Sarja:  Division 2
Pelaajaura
Pääsarjaura:  1994–
Aik. seurat:  Evry (D2) Viry-Châtillon EH (Ligue Magnus) SO Chambéry (D2) HC Cergy-Pontoise (D1) HC Neuilly-sur-Marne (D1) Viry-Châtillon EH (D1) Francais Volants (D2)
Harond Litim (s. 9. kesäkuuta 1977) on ranskalais-algerialainen jääkiekkoilija. Hyökkääjänä pelaava Litim edustaa Ranskan kolmanneksi korkeimmalla sarjatasolla pelaavaa Evrya.
Ura

Litim aloitti jääkiekkouransa vuonna 1994 Evryssä, jossa hän pelasi seitsemän kautta FFHG Division 2:ssa. Litim kävi pelaamassa myös hetkellisesti kaudella 1999-2000 Ranskan pääsarjassa Ligue Magnusissa yhden ottelun. SCA 2000 Evrystä hän siirtyi SO Chambéryn yhdeksi kaudeksi, josta matka jatkui FFHG Division 1 tason HC Cergy-Pontoiseen. Yhden kauden jälkeen Litim siirtyi vuonna 2003 HC Neuilly-sur-Marneen, jossa hän vietti kolme kautta.
Litim siirtyi sittemmin Viry-Châtilloniin kolmeksi kaudeksi, jonka jälkeen hän siirtyi sarjatasoa alemmaksi pelavaan Francais Volantsiin. Litim vietti seurassa vain yhden kauden ja palasi kaudella 2010–2011 takaisin Evryyn.
Ura > Maajoukkueura

Litim on edustanut maajoukkuetasolla Algeriaa. Hän oli mukana vuoden 2008 Arab Cupissa, jossa hänet valittiin turnauksen parhaaksi pelaajaksi.
Aiheesta muualla

eurohockey.net (englanniksi)
Eliteprospects.com (englanniksi)
Dagarit

Dagarit ovat yksi mosien sukukansoista. He asuvat Ghanassa ja Burkina Fason rajaseudulla Kulponin yläjuoksulla ja Mustan Voltan rannoilla. Vuonna 1978 heidän määräkseen arvioitiin 700 000 henkeä.
Dagarin kieli kuuluu gurilaisiin eli voltalaisiin kieliin. Kansan pääelinkeinoja ovat maanviljely ja karjanhoito. Monet käyvät palkkatyössä Etelä-Ghanan kaakaoviljelmillä. Dagarit harjoittavat perinteistä uskontoaan.
Heinäslampi

| Heinäslampi |
| --- | --- |
Valtiot:  Suomi 
Paikkakunta:  Espoo
Koordinaatit:  60°16′30″N, 24°31′38″E
Mittaustietoja
Pinnankorkeus:  49,1 m 
Rantaviiva:  1,4 km 
Pinta-ala:  0,12 km² 
 fiHeinäslampi 
Heinäslampi (ruots. Heinästräsket) on noin kahdentoista hehtaarin laajuinen järvi Espoon luoteisosassa. Virallisen kaupunginosajaon mukaan se sijaitsee Siikajärven kaupunginosassa. Heinäslammen naapurijärviä ovat Siikajärvi luoteessa ja Sahajärvi kaakossa. Koillisessa ovat Ahvilampi ja Oralampi. Lounaan suunnassa sijaitsevat muun muassa Vuohilampi ja Kivilampi.
Heinäslampi on rehevöitynyt ja matala. Se on luokiteltu paikallisesti arvokkaaksi luontokohteeksi, jonka lintulajisto ja vesikasvillisuus ovat edustavia. Heinäslammen rannalla kasvaa muun muassa saranevaa ja tervalepikkoa.
Aiheesta muualla

Sttinfo.fi: Espoon lintuvedet ovat koti 14 uhanalaiselle kosteikkolintulajille ja paratiisi viitasammakoille
Dagbjört Hákonardóttir

Dagbjört Hákonardóttir (s. 14. heinäkuuta 1984 Reykjavík) on islantilainen sosiaalidemokraattisen liiton poliitikko, joka on toiminut kansanedustajana Islannin parlamentissa Alþingissä syyskuusta 2023 lähtien.
Dagbjört opiskeli oikeustiedettä Islannin yliopistossa, josta hän valmistui kandidaatiksi vuonna 2008 ja maisteriksi vuonna 2010. Vuosina 2003–2006 hän istui sosiaalidemokraattisen liiton nuorisojärjestön hallituksessa sekä vuosina 2005–2007 Islannin yliopiston ylioppilaskunnan edustajistossa ja hallituksessa. Hän työskenteli vuosina 2008–2010 Islannin liikenneministeriössä, vuonna 2010 ulkoasiainministeriössä, vuosina 2010–2014 velallisten oikeusasiamiehen kansliassa, vuosina 2015–2018 kaupunkilaisten oikeusasiamiehen kansliassa, vuosina 2017–2018 Reykjavíkin kaupunginjohtajan ja -sihteerin kansliassa ja vuosina 2018–2023 Reykjavíkin kaupungin henkilötietosuojeluvastaavana.
Dagbjört nousi kansanedustajaksi syyskuussa 2023 Helga Vala Helgadóttirin erottua Alþingistä. Hän toimii parlamentin yleis- ja opetusvaliokunnassa sekä Etyjin parlamentaarisen yleiskokouksen Islannin-delegaation jäsenenä.
Heli Inkinen

| Heli Inkinen> Henkilötiedot |
| --- | --- |
Syntynyt: 1957 (ikä 66–67)
Ammatti:  yliopisto-opettaja
Arvonimi: rovasti
Siviilisääty:  naimisissa
Lapset:  kaksi lasta
Muut tiedot
Koulutus: teologian tohtori
Järjestö:  Suomen ev. lut. kirkko
Heli Päivikki Inkinen (ent. Aaltonen) (s. 1957) on suomalainen rovasti, teologian tohtori ja yliopisto-opettaja. Inkinen asetettiin vuoden 2018 arkkipiispanvaalin ehdokkaaksi elokuussa 2017, mutta jäi kolmanneksi.
Koulutus ja työura

Inkinen valmistui ylioppilaaksi Puolangan yhteislyseosta vuonna 1976, josta hän jatkoi opintojaan teologia alalla Åbo Akademissa. Hän valmistui teologian maisteriksi vuonna 1982. Sen jälkeen Inkinen on työskennellyt seurakuntalehtorina sekä pappina Turun ja Kaarinan seurakunnissa kaksitoista vuotta vuosina 1982–1994. Hän on toiminut kasvatuksen hiippakuntasihteerinä arkkihiippakunnassa vuosina 1994–2015. Sinä aikana hän toimi myös hiippakuntadekaanin sijaisena ja osallistui tuomiokapitulin työskentelyyn.
Inkinen väitteli teologian tohtoriksi Åbo Akademissa vuonna 2013 aiheenaan El Salvadorin luterilaisen kirkon suhtautuminen naispappeuteen. Inkinen on toiminut myös tutkijana. Vuodesta 2017 hän opettaa Åbo Akademin ekonomian laitoksella johtamista yliopisto-opettajan sijaisena.
Teologia ja kannanottoja

Inkinen on ilmoittanut olevansa feministi ja on nostanut sukupuoleen liittyviä kysymyksiä esille vaalikampanjassaan. Teologiassaan hän nostaa esille niin sanotun elämän teologian, jossa erityisen huomion kohteeksi nousevat heikommassa asemassa olevat.
Yksityiselämä

Inkinen on naimisissa, ja hänellä on kaksi lasta ja kolme lastenlasta.
Dagana (Senegal)

| Dagana |
| --- | --- |
 Entinen kauppa-asema Senegaljoen varrella.
 Dagana
 Koordinaatit: 16°30′59″N, 15°30′24″W 
Valtio:  Senegal
Alue:  Saint-Louisin alue
Departementti:  Daganan departementti
Hallinto:  
 – Hallinnon tyyppi:  kunta
Väkiluku (2013):  25 500
Infobox OKVirheellinen NIMI-arvo: 
Dagana on kaupunkikunta ja Daganan departementin hallinnollinen keskus Saint-Louisin alueella Senegalissa. Se sijaitsee Senegaljoen varrella 130 kilometriä Saint-Louisista koilliseen. Kunnassa on 25 500 asukasta (vuonna 2013, väestönlaskenta).
Kunnan asukkaat ovat etupäässä wolofeja, fulbeja ja maureja. Se kuuluu Sahelin vyöhykkeeseen.
Dagana on historiallisen Walon alueen keskus. Se oli Ranskan siirtomaa-aikana tärkeä arabikumin kauppapaikka.
Daganan ohi kulkee Saint-Louisin ja Kidiran välinen maantie N2. Sieltä on epäsäännöllinen laivayhteys Saint-Louisiin. Seudun pääelinkeino on maanviljely. Tärkeimmät viljelykasvit ovat riisi ja Socasin säilyketehtaalla jalostettavat tomaatit. Lisäksi harjoitetaan karjanhoitoa, kalastusta ja pienimuotoista kaupankäyntiä. Palveluihin kuuluvat lyseo, ammattikoulu ja terveyskeskus.
Paikallisia nähtävyyksiä ovat Faidherben linnoitus sekä rantalaituri ja sen 1800-luvulla rakennetut kauppahuoneet.
Curt Meyer-Clason

Curt Meyer-Clason (s. 19. syyskuuta 1910 Ludwigsburg – 13. tammikuuta 2012 München) oli pitkän uran luonut saksalainen kirjailija ja kielenkääntäjä.
Meyer-Clason vietti osan nuoresta aikuisiästään Etelä-Amerikassa. Hän aloitti kirjallisuustoimittajan työn pian palattuaan Saksaan vuonna 1955. Hän on myöhemmin kääntänyt saksaksi varsinkin espanjalaisten, portugalilaisten ja latinalaisamerikkalaisten kirjailijoiden teoksia.
Meyer-Clason sai uransa aikana huomattavia palkintoja. Niistä keskeisiä ovat Bundesverdienstkreuz (1. luokan kunniamitali, 1996) ja Deutsche Akademie für Sprache und Dichtungin kääntäjänpalkinto (1972).
Teoksia

Literatura alemana actual, 1969
Erstens die Freiheit, 1978
Portugiesische Tagebücher, 1979
Äquator, 1986
Unterwegs, 1989
Die Menschen sterben nicht, sie werden verzaubert, 1990
Die große Insel, 1995
Der Unbekannte, 1999
Bin gleich wieder da, 2000
Charles Zentai

Charles Zentai (entiseltä nimeltään Károly Steiner, 8. lokakuuta 1921 – 13. joulukuuta 2017) oli unkarilainen, jonka epäiltiin syyllistyneen sotarikokseen toisen maailmansodan aikana.
Zentai syntyi Unkarissa ja palveli toisen maailmansodan aikana Unkarin armeijassa. Sotilasarvoltaan hän oli vääpeli. Sodan jälkeen Zentai muutti Perthiin Australiaan. Unkarin hallitus on pyytänyt hänen luovuttamistaan oikeudenkäyntiin Peter Balazs -nimisen 18-vuotiaan juutalaismiehen murhasta, johon Zentain epäillään syyllistyneen marraskuussa 1944. Zentain epäillään kahden muun unkarilaisen sotilaan kanssa hakanneen Balaszin kuoliaaksi ja heittäneen hänen ruumiinsa Tonavaan, koska hän ei käyttänyt keltaista tähteä.
Zentaita pidettiin yhtenä pahimmista elossa olevista natsisotarikollisista. Simon Wiesenthal -keskus vaati hänen palauttamistaan Unkariin sotaoikeuteen useita kertoja.
Vuonna 2005 alkaneen karkotusprosessin aikana Zentai toistuvasti vakuutti syyttömyyttään. Australian korkein oikeus kuitenkin kielsi elokuussa 2012 Zentain luovuttamisen Unkariin. Syynä Australia ilmoitti, että Zentaita ei voi luovuttaa, sillä vuonna 1944 Unkarissa ei ollut sotarikoksen rikosnimikettä.
Zentai kuoli Perthissa 13. joulukuuta 2017 96-vuotiaana.
Doukouria

| Doukouria |
| --- | --- |
 Doukouria
 Koordinaatit: 16°31′35″N, 3°33′12″W 
Valtio:  Mali
Alue:  Timbuktu
Piiri:  Goundam
Hallinto:  
 – Asutustyyppi:  kunta
Väkiluku (2009):  3 000
Infobox OKVirheellinen NIMI-arvo: 
Doukouria on maalaiskunta ja sen keskuspaikka Timbuktun alueen Goundamin piirissä Malissa. Se sijaitsee noin 20 kilometriä Goundamista koilliseen. Kunnassa on 3 000 asukasta (vuonna 2009).
Doukourian kunnan pinta-ala on arviolta 1 111 neliökilometriä. Se rajoittuu etelässä Goundamin piirin Tonkan, lännessä Gargandon, pohjoisessa M’Bounan, Issabéryn, Télén ja Goundamin, koillisessa Douékirén ja Kaneyen sekä kaakossa Dirén piirin Kondin, Dirén ja Tindirman kuntiin. Seutu kuuluu Saharan ja Sahelin siirtymäalueeseen. Sen läpi virtaavat Nigerin haarajoet Tassakane ja Kondi, jotka tulva-aikaan muodostavat tasangolle järviä.
Kuntaan kuuluu 19 paimentolais- ja puolipaimentolaisryhmää. Asukkaat ovat etupäässä tuaregeja ja belloja. Vallitseva uskonto on islam.
Seudun pääelinkeino on karjanhoito. Lisäksi harjoitetaan pienimuotoista maanviljelyä, kaupankäyntiä, kalastusta ja käsityöammatteja. Osa väestöstä hakeutuu ansiotöihin kaupunkeihin tai naapurimaihin.
Heli Heiskanen

| Heli Heiskanen> Henkilötiedot |
| --- | --- |
Syntynyt: 31. maaliskuuta 1981 (ikä 43)
Uran tiedot
Seura:  Kuusamon Erä-Veikot
Laji:  maastohiihto 
Maailmancup
Kaudet:  2012–2014
Paras sijoitus:  65
 Tietolaatikko päivitetty 29. kesäkuuta 2023 
Heli Heiskanen (s. 31. maaliskuuta 1981) on suomalainen maastohiihtäjä. Hän edustaa Kuusamon Erä-Veikkoja.
Kansainväliset kilpailut

Heiskanen on kilpaillut maailmancupissa kahdesti. 3. maaliskuuta 2012 hän keskeytti Lahdessa yhdistelmäkilpailun. 30. marraskuuta 2014 Heiskanen oli Rukalla kymmenen kilometrin perinteisen hiihtotavan kisassa 65:s. Skandinavia Cupissa Heiskanen on ollut parhaimmillaan 12:s 18. joulukuuta 2011 Vuokatissa kymmenen kilometrin vapaan hiihtotavan kilpailussa.
Kesällä 2016 Heiskanen teki ammattilaissopimuksen Ski Classics -sarjaan italialaisen Team Robinson Futura -tallin kanssa.
Kesällä 2018 Heiskanen teki ammattilaisopimuksen  Ski Classics -sarjaan tšekkiläisen Vltava Fund Team -tallin kanssa.
SM-kilpailut

SM-kisoissa Heiskanen on ollut parhaimmillaan seitsemäs 10 kilometrin perinteisen hiihtotavan kisassa Keuruulla 2017.
2015 SM-kisoissa Rukalla Heiskanen saavutti pronssia Kouvolan Hiihtoseuran viestijoukkueessa yhdessä Mona-Liisa Malvalehdon ja Jonna Heimosen kanssa. 2016 SM-kisoissa Imatralla hän kuului hopeaan saavuttaneeseen Oulun Hiihtoseuran viestijoukkueeseen yhdessä Ruut Vähämetsän ja Riitta-Liisa Roposen kanssa.
Muuta

Heiskanen asuu Posiolla puolisonsa, myös maailmancup-tasolla hiihtäneen Esa Mursun, kanssa.
Doula

Doulaksi nimitetään äidin tukena synnytyksessä toimivaa henkilöä, joka ei ole lapsen vanhempi eikä ammattimaisen terveydenhuollon edustaja. Sana on kreikkaa ja tarkoittaa palvelijatarta.
Valtakunnallisen Suomen Doulat -yhdistyksen mukaan doula on tukena raskauden aikana, synnytyksessä sekä sen jälkeen molemmille vanhemmille. Yhdistyksen mukaan hän tarjoaa läsnäoloa, tiedollista ja fyysistä tukea.
Kajaanissa toimivan Aktiivinen synnytys ry:n vapaahtoisten mielestä odottavilla äideillä oli vuonna 2019 paljon synnytykseen liittyvää epävarmuutta ja pelkoa. He perustelivat doula-palveluiden tarvetta omilla huonoilla kokemuksillaan terveydenhuollosta. Yhdistyksen mukaan vertaistukena tarjottava tukihenkilöpalvelu on lisäpalvelu terveydenhuollon toimintojen rinnalla.
Doumba

| Doumba |
| --- | --- |
 Doumba
 Koordinaatit: 13°6′17″N, 7°36′39″W 
Valtio:  Mali
Alue:  Koulikoron alue
Piiri:  Koulikoron piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  250 km²
Väkiluku (2009):  7 500
Infobox OKVirheellinen NIMI-arvo: 
Doumba on maalaiskunta ja sen keskuskylä Koulikoron alueen Koulikoron piirissä Malissa. Se sijaitsee 30 kilometriä Koulikorosta pohjoiseen. Kunnassa on 7 500 ja keskuskylässä 2 300 asukasta (vuonna 2009).
Doumban kunnan pinta-ala on 250 neliökilometriä. Se rajoittuu pohjoisessa Koulikoron piirin Sirakorolan ja muissa ilmansuunnissa Koulan kuntiin. Alue on pinnanmuodostukseltaan tasankoa. Pysyviä vesistöjä ei ole. Kasvillisuus on savannia.
Vuonna 1996 perustettuun kuntaan kuuluu seitsemän kylää. Aikaisemmin ne kuuluivat Koulan arrondissementtiin ja sitä ennen Dialakoron, Fanin ja Koulan kantoneihin.
Seudun pääelinkeinot ovat maanviljely, karjanhoito ja kaupankäynti. Doumbassa ja Fanissa pidetään viikoittaiset markkinat.